***ข่าวประชาสัมพันธ์***

**ท่อเอสซีจี เดินหน้ายกระดับมาตรฐานผลิตภัณฑ์ “ท่อพีวีซี เอสซีจี รุ่น Green Premium”  
สอดรับมอก.ใหม่ รายแรกในไทย สะอาด ปลอดภัย มั่นใจสูงสุด ด้วยท่อไร้สารตะกั่ว (LEAD FREE)  
ตอบโจทย์ทุกการใช้งาน ส่งเสริมคุณภาพชีวิตที่ดี และเป็นมิตรต่อสิ่งแวดล้อม**

**ท่อเอสซีจี เดินหน้ายกระดับมาตรฐานผลิตภัณฑ์ใหม่ ภายใต้ชื่อ “ท่อพีวีซี เอสซีจี รุ่น Green Premium” ผ่านการรับรองมาตรฐานผลิตภัณฑ์อุตสาหกรรม (มอก.) ใหม่ รายแรกในประเทศไทย พร้อมส่งมอบความสะอาด ปลอดภัย มั่นใจอย่างสูงสุดให้แก่ผู้บริโภค ด้วยท่อไร้สารตะกั่ว (LEAD FREE) ซึ่งผ่านกระบวนการผลิตจากเทคโนโลยีสะอาด ปราศจากสารปนเปื้อนตกค้าง ตอบโจทย์ทุกการใช้งานที่หลากหลาย ด้วยชั้นคุณภาพท่อที่ครอบคลุมครบทุกความต้องการ ทั้งภายในบ้าน อาคาร และสถานที่ที่ใส่ใจความอนามัยอย่างสูงสุด   
ส่งเสริมคุณภาพชีวิตที่ดียิ่งขึ้น อีกทั้ง เป็นมิตรต่อสิ่งแวดล้อม**

ท่อพีวีซี เอสซีจี รุ่น Green Premium หรือท่อไร้สารตะกั่ว (LEAD FREE) มาพร้อมสัญลักษณ์ No.1 LEAD FREE   
และการรับรองมาตรฐานผลิตภัณฑ์อุตสาหกรรม (มอก.) 17-2561 รายแรกในประเทศไทย เป็นการยกระดับมาตรฐานผลิตภัณฑ์ท่อให้ดียิ่งขึ้น โดย มอก.ใหม่นี้ได้ครอบคลุมในเรื่องของกระบวนการผลิตและเนื้อท่อที่จะต้องมีความปลอดภัย ปราศจากโลหะหนักปนเปื้อน อาทิเช่น สารตะกั่ว และแคดเมียม เป็นต้น ทั้งนี้ ผู้บริโภคจะได้รับสินค้าที่มีคุณภาพ สะอาด และปลอดภัยยิ่งขึ้น เพื่อให้ใช้ในการอุปโภคและบริโภคได้อย่างเต็มที่

โดยท่อพีวีซี เอสซีจี รุ่น Green Premium ได้ผ่านการรับรองมาตรฐานการันตีคุณภาพ ทั้งจาก **NSF International** ประเทศสหรัฐอเมริกา เป็นรายแรกและรายเดียวในประเทศไทยในกลุ่มผลิตภัณฑ์ท่อพีวีซี รองรับการออกแบบอาคาร Green Building ตาม **WELL Building Standard** ซึ่งเป็นมาตรฐานสากลที่คำนึงถึงสุขภาวะหรือคุณภาพชีวิตที่ดีของผู้อยู่อาศัย  
เป็นสำคัญ **ฉลากเขียว (Green Label)** ผลิตภัณฑ์ผลิตจากวัสดุที่สามารถนำกลับมาใช้ใหม่ได้ และ **SCG Green Choice**   
โดยอ้างอิงมาตรฐาน ISO14021 ในด้านกลุ่มส่งเสริมสุขภาพและสุขอนามัยที่ดี (Well-being) เพื่อความปลอดภัยของผู้บริโภคอย่างสูงสุด

นอกจากนี้ ท่อพีวีซี เอสซีจี รุ่น Green Premium มีท่อให้เลือกใช้ได้อย่างหลากหลาย จึงพร้อมตอบโจทย์ทุกความต้องการของลูกบ้าน (End-user) ช่าง ผู้รับเหมา สถาปนิก หรือเจ้าของโครงการต่างๆ ยกระดับคุณภาพสินค้าอย่างมีมาตรฐาน ควบคู่การยกระดับคุณภาพชีวิต ให้ทุกการใช้งานสะอาด ปลอดภัย มั่นใจยิ่งขึ้น และเป็นมิตรต่อสิ่งแวดล้อมอย่างยั่งยืน   
เหมาะสำหรับการใช้งานทั้งภายในบ้าน อาคาร และสถานที่ที่ใส่ใจความอนามัยอย่างสูงสุด โดยสามารถติดต่อสั่งซื้อจากผู้แทนจำหน่ายทั่วประเทศได้แล้ววันนี้ หรือสอบถามข้อมูลเพิ่มเติมได้ที่ Call Center: 02-555-0888

-------------------------------------------------------------------------------------------------------------------------------------